
Ειδικό Θεματικό Πρόγραμμα
«H Σημασία της Καινοτομίας στην Τρέχουσα Οικονομική Κρίση και η Επίδραση της στην Οικονομία των Ελληνικών Νησιών» 
Αίθουσα 1ου ορόφου, Ίδρυμα Τσάκος, Μιχ. Λιβανού 51, Χίος 
4-8 Μαρτίου 2015
Δελτίο Τύπου
Το Πανεπιστήμιο Αιγαίου στο πλαίσιο του έργου «Το Πανεπιστήμιο Αιγαίου, βασικός παράγοντας για την Οικονομική και Κοινωνική Ανάπτυξη του Αιγαιοπελαγίτικου χώρου» και συγκεκριμένα μέσω της Δράσης 4 «Εκπαίδευση και υποστήριξη προς τις Τοπικές Κοινωνίες», διοργανώνει Ειδικό Θεματικό Πρόγραμμα με θέμα την «H σημασία της Καινοτομίας στην Τρέχουσα οικονομική κρίση και η επίδραση της στην οικονομία των ελληνικών νησιών». Το πρόγραμμα θα υλοποιηθεί στην πόλη της Χίου από 4 έως 8 Μαρτίου 2015. 
Στόχος του προγράμματος είναι να προσφέρει συστηματική ανάλυση και επιστημονική γνώση στη νησιωτική επιχείρηση ώστε να ενισχύσει τη δυνατότητά της να ανταποκριθεί στο μεταβαλλόμενο περιβάλλον της μέσω από την εισαγωγή της καινοτομίας στην επιχείρηση. Η ελληνική επιχείρηση, το παραγωγικό κύτταρο της αναπτυξιακής δυναμικής της χώρας μας, υφίσταται σοβαρά πλήγματα στον καιρό της κρίσης. Οι αλλαγές στο ρυθμιστικό πλαίσιο της επιχειρηματικής δραστηριότητας, η συρρίκνωση του διαθέσιμου εισοδήματος και η κρίση ρευστότητας επαναπροσδιορίζουν εκ βάθρων την καθημερινότητα αλλά και τις προοπτικές της επιχειρηματικότητας, ειδικά στην οικονομική δραστηριότητα της νησιωτικής περιφέρειας. Σ’ αυτό το οικονομικό περιβάλλον, αποκτά ιδιαίτερη σημασία η ανθεκτικότητα της ελληνικής επιχείρησης στην κρίση, ο επαναπροσδιορισμός της στρατηγικής και η ενίσχυση της διεθνούς ανταγωνιστικότητάς της. Αυτό είναι αναγκαίο όχι μόνο για την ελληνική επιχείρηση, αλλά και για την επίτευξη βιώσιμης οικονομικής ανάπτυξης για το σύνολο της ελληνικής κοινωνίας. 
Το πρόγραμμα απευθύνεται σε στελέχη επιχειρήσεων που επιθυμούν να προωθήσουν και να εδραιώσουν την επιχειρηματική τους δραστηριότητα με την εισαγωγή της καινοτομίας στην επιχειρηματική τους πρακτική. Απευθύνεται επίσης σε δημόσιους φορείς και σε νομικά πρόσωπα δημοσίου δικαίου. Ταυτόχρονα, είναι ανοιχτό στον γενικό πληθυσμό που επιθυμεί να ενημερωθεί για την συμβολή της καινοτομίας στην επιχειρηματικότητα.

Με την ευγενική αρωγή του Ιδρύματος Μαρία Τσάκος 

Πληροφορίες, ωρολόγιο πρόγραμμα και αίτηση συμμετοχής, θα βρείτε στο σύνδεσμο http://action4learning.aegean.gr/program_details.asp?id=154    

Εισηγητές:
Σάμιτας Αριστείδης, Αναπλ. Καθηγητής Χρηματοοικονομικής του Τμήματος Διοίκησης Επιχειρήσεων, Διευθυντής του Μεταπτυχιακού ΜΒΑ του Παν. Αιγαίου
Μπουρλετίδης Κωνσταντίνος, Οικονομολόγος, Συντονιστής της Μονάδας Διασφάλισης Ποιότητας  του Εθνικού και Καποδιστριακού Πανεπιστήμιου Αθηνών

Επικοινωνία –Πληροφορίες
Σάμιτας Αριστείδης, Αναπλ. Καθηγητής του Τμήματος Διοίκησης Επιχειρήσεων του Παν. Αιγαίου
Τηλ: 2271035122 -121 e-mail: a.samitas@aegean.gr
Φλατσούση Μαρία, Τοπικός συνεργάτης Δράσης 4, Τηλ: 2271035120 (10.00 πμ - 14.00 μμ)

Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Επιτροπή (Ευρωπαϊκό Κοινωνικό Ταμείο) και από Εθνικούς Πόρους. 

